32006R1204
L 219/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1204/2006 НА КОМИСИЯТА
от 9 август 2006 година
за изменение на приложение V към Регламент (EО) № 1899/2005 на Съвета относно количествените лимити за някои стоманени изделия
КОМИСИЯТА НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (ЕО) № 1899/2005 на Съвета от 27 юни 2005 г. относно администрирането на някои ограничения на вноса от Руската федерация на някои стоманени изделия (1), и по-специално член 5 от него,
като има предвид, че:
(1)
Европейската общност и Руската федерация подписаха споразумение за търговия с някои стоманени изделия на 3 ноември 2005 г. (2) (Споразумението).
(2)
Член 3, параграф 3 от Споразумението предвижда неизползваните количества за дадена година да се прехвърлят за следващата година до максимум 7 % от съответния количествен лимит, определен в приложение II към Споразумението.
(3)
По силата на член 3, параграф 4 от Споразумението прехвърляния между продуктови групи могат да се правят до 7 % от количествения лимит за дадена продуктова група и прехвърляния между продуктови категории са разрешение до размер от максимум 25 000 тона.
(4)
Русия е нотифицирала Общността за намерението си да се възползва от разпоредбите на член 3, параграфи 3 и 4 в рамките на сроковете, определени от Споразумението. Уместно е да се направят необходимите корекции количествените лимити за 2006 г. в резултат на искането на Русия.
(5)
Регламент (ЕО) № 1899/2005 следва съответно да се измени,
ПРИЕ НАСТОЯЩИЯ РЕГЛАМЕНТ:
Член 1
Количествените лимити за 2006 г., определени в приложение V към Регламент (ЕО) № 1899/2005, се заменят с посочените в приложението към настоящия регламент.
Член 2
Настоящият регламент влиза в сила на десетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 август 2006 година.